Document ID: 32008R1064

UREDBA KOMISIJE (ES) št. 1064/2008
z dne 29. oktobra 2008
o spremembi Uredbe (ES) št. 957/2008 o odstopanju od Uredbe (ES) št. 616/2007 o odprtju in upravljanju tarifnih kvot Skupnosti v sektorju za perutnino s poreklom iz Brazilije, Tajske in drugih tretjih držav za kvotno obdobje 2008/2009
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 144(1) in člena 148 v povezavi s členom 4 Uredbe,
ob upoštevanju Sklepa Sveta 2007/360/ES z dne 29. maja 2007 o sklenitvi sporazumov v obliki potrjenih zapisnikov med Evropsko skupnostjo in Zvezno republiko Brazilijo ter med Evropsko skupnostjo in Kraljevino Tajsko na podlagi člena XXVIII Splošnega sporazuma o carinah in trgovini 1994 (GATT 1994) o spremembi koncesij za perutninsko meso (2) in zlasti člena 2 Sklepa,
ob upoštevanju naslednjega:
(1)
Uredba Komisije (ES) št. 957/2008 (3) predvideva, da se lahko za proizvode s poreklom iz Brazilije podaljša obdobje za vlaganje zahtevkov za dovoljenje za tretje kvotno podobdobje od 1. januarja do 31. marca 2009 na prvih sedem dni meseca novembra 2008.
(2)
Ob upoštevanju, da negotovost v zvezi s pogoji izdaje potrdil o poreklu za proizvode s poreklom iz Brazilije še traja in da je potreben dodaten čas za razjasnitev razmer za nosilce dejavnosti glede na te razmere, je na tej stopnji primerno za uvoz proizvodov navedenega porekla podaljšati še za en mesec obdobje za vlaganje zahtevkov za navedeno kvotno podobdobje.
(3)
Uredbo (ES) št. 957/2008 je zato treba spremeniti.
(4)
Glede na to, da bi se moralo obdobje za vložitev zahtevkov za naslednje podobdobje začeti 1. novembra 2008, se mora ta uredba začeti uporabljati 1. novembra 2008.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Člen 1 Uredbe (ES) št. 957/2008 se nadomesti z naslednjim besedilom:
„Člen 1
Z odstopanjem od člena 5(1) Uredbe (ES) št. 616/2007 se za kvotno podobdobje, ki se začne 1. januarja 2009, zahtevki za dovoljenje za proizvode iz skupin 1, 4 in 7 lahko vložijo le v prvih sedmih dneh meseca decembra 2008.“
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. novembra 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. oktobra 2008

Labels: 17
5
3
18
15